CELEX: 62016TN0386
Language: sk
Date: 2016-07-22 00:00:00
Title: Vec T-386/16: Žaloba podaná 22. júla 2016 – Falegnameria Universo dei F.lli Priarollo/EUIPO – Zanini Porte (silente PORTE & PORTE)

17.10.2016   
            
            
               SK
            
            
               Úradný vestník Európskej únie
            
            
               C 383/15
            
         Žaloba podaná 22. júla 2016 – Falegnameria Universo dei F.lli Priarollo/EUIPO – Zanini Porte (silente PORTE & PORTE)
   (Vec T-386/16)
   (2016/C 383/21)
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: Falegnameria Universo dei F.lli Priarollo Snc (Caerano di San Marco, Taliansko) (v zastúpení: B. Osti, avvocato)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Zanini Porte (Corbiolo di Bosco Chiesanuova, Taliansko)
   
      Údaje týkajúce sa konania pred EUIPO
   
   
      Majiteľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Európskej únie obsahujúca slovné prvky „silente PORTE & PORTE“ – ochranná známka Európskej únie č. 4 191 425.
   
      Konanie pred EUIPO: konanie o zrušenie.
   
      Napadnuté rozhodnutie: rozhodnutie prvého odvolacieho senátu EUIPO z 28. apríla 2016 vo veci R 240/2015-1.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               v prvom rade konštatoval charakter extra petita napadnutého rozhodnutia a v dôsledku toho vrátil rozhodnutie odvolaciemu senátu Úradu pre porušenie článkov 75 a 76 nariadenia o ochrannej známke Spoločenstva; vzhľadom na nariadenie Komisie (ES) č. 216/96 z 5. februára 1996 a článok 1d týkajúci sa postúpenia veci odvolaciemu senátu, ktorý nerozhodoval vo veci,
            
         
               —
            
            
               vo veci samej zmenil napadnuté rozhodnutie a v dôsledku toho uložil EUIPO povinnosť nahradiť trovy konania a náklady žalobkyne v rámci konania pred odvolacím senátom v rozsahu, v akom je toto rozhodnutie skutkovo a právne nedôvodné a v každom prípade riadne nahradil tiež trovy konania,
            
         
               —
            
            
               v rámci dôkazných prostriedkov nariadil povinnosť predložiť dokumenty vzťahujúce sa na konanie č. 000008977 C pred zrušovacím oddelením EUIPO, ako aj na konanie o následnom prostriedku nápravy R 0240/2015.
            
         
      Uvádzané žalobné dôvody
   
   
               —
            
            
               porušenie článku 75 a 76 nariadenia č. 207/2009,
            
         
               —
            
            
               porušenie pravidla 37 písm. b) bodu i) a pravidla 50 ods. 1 nariadenia č. 2868/95.